Fraværet på landets skoler og ungdomsuddannelser skal ned, og derfor har Ministeriet for Børn og Undervisning netop sendt syv millioner kroner af sted til 20 forskellige projekter, der skal bekæmpe fraværet. Og en pæn portion af pengene fra faværspuljen er havnet i Nordjylland. Bagterpskolen i Hjørring får 350.000 kroner til at nedbringe fraværet gennem deres "Projekt mere nærvær, mindre fravær". Desuden får Aalborg Kommune 196.000 kroner til projektet "Elevfravær og trivsel", som dækker over initiativer på flere skoler. Det er en stram prioritering, der ligger til grund for fordelingen af fraværskronerne. I alt er der søgt om midler til 179 projekter for omkring 83 millioner kroner.
Mere end en halv million kroner er sendt til Nordjylland for at bekæmpe skolefravær i Hjørring og Aalborg.